Koronaviruspandemian kevään 2020 aalto Espanjassa kaavamaisesti. Sininen, keltapalloinen käyrä: uudet tapaukset päivittäin. Vihreä parantuneet, punainen koronaa sairastavat testatut, harmaa koronaan kuolleet.
**Koronaviruspandemia Espanjassa** on osa maailmanlaajuista koronaviruksiin kuuluvan SARS-CoV-2:n levittäytymistä. 31. tammikuuta 2020 todettiin maan ensimmäinen COVID-19-tapaus, minkä jälkeen tauti levisi nopeasti. Ensimmäinen sairaudesta aiheutunut kuolemantapaus tapahtui 13. helmikuuta.

24. joulukuuta 2020 mennessä COVID-19 on todettu 1 842 289 espanjalaisella, ja siitä on aiheutunut 49 698 kuolemaa.

Maan terveydenhuoltojärjestelmä ylikuormittui pahoin epidemian kevään 2020 aallossa. 

Virusta oli paljon muun muassa Madridissa ja Kataloniassa. Alun viivyttelyn jälkeen Espanjan hallitus vastasi maaliskuussa epidemiaan ankarin, tiukkenevin liikkumisrajoituksin. Muiden maiden tavoin Espanjakin hellitti liikkumisrajoituksia toukokuun alussa. Heinä-elokuussa maassa nousi uusi koronavirusaalto. Myös se kuormitti pahoin terveydenhuoltoa syyskuussa.

Kevään 2020 aalto
-----------------

Espanjan ensimmäinen varmistettu koronavirustapaus oli 31. tammikuuta Kanariansaarten La Gomerassa. Sairastunut oli saksalainen turisti. Seuraava tapaus todettiin 9. helmikuuta. 13. helmikuuta 69-vuotias mies kuoli tautiin. Tässä vaiheessa tauti oli levinnyt jo monin paikoin. 

Espanjassa jatkettiin melko pitkään ilman rajoitustoimia, vaikka tauti levisi jo nopeasti Italiassa. Muun muassa suurta naistenpäivän tapahtumaa ei peruttu, mikä levitti virusta.. Maaliskuun alussa tauti alkoi levitä räjähdysmäisen nopeasti.

Espanja julisti poikkeustilan 13. maaliskuuta. Ulkona sai käydä vain välttämättömistä syistä. Kuolemat kasvoivat nopeasti maaliskuun loppupuolella, sairaalat olivat täynnä ja erään sairaalan kantokyky ylittyi yli kolminkertaiseti. Messukeskus muutettiin hätäsairaalaksi ja jäähalli ruumishuoneeksi.. 

Pahimmat kuolleisuushuiput olivat Segoviassa, 6,0-kertainen kuolleisuus normaaliin verrattuna. Ciudad Real, 5,32-, Guadalajara 4,48-, Albacenta 4,45- ja Madrid 4,32-kertainen kuolleisuus maksimissa normaaliin verrattuna. Mutta esimerkoksi Barcelonassa kuoli epidemian hupussa 2,86-kertainen normaaliin verrattuna.

28. maaliskuuta hallitus kielsi kaiken ei-välttämättömän toiminnan. Potilaita hyökyi Madridissa sairaaloihin, ja kevään 2020 pandemia-aallon huippupäivänä 3. huhtikuuta kuoli 950 henkilöä. Huhtikuun puolivälissä sairaaloissa olevien ja tartuntojen määrässä näkyi laskua. 13. huhtikuuta hallitus hölläsi joitain rajoituksia. 2. toukokuuta käynnistettiin nelivaiheinen rajoitusten purkusuunnitelma, joka tapahtui alueittain ja tilanteen mukaan.

Espanjan vanhainkodeissa kuoli yli 16 000 koronavirukseen. Yksin Madridin vanhainkodeissa kuoli 6 000.

Sairastavia oli toukokuussa 2020 noin 65 000, joista 617 tehohoidossa. 

Espanja avai rajansa matkailijoille suunniteltua aiemmin, jo 21. kesäkuuta.

Syksyn 2020 aalto
-----------------

Heinäkuun toisella viikolla alkoi maassa selvä koronavirustapausten määrän kasvu, joka synnytti uuden koronavirusaallon. 

Katalonian Segriàn maatalousalue suljettiin jo 4. heinäkuuta, koska siellä oli todettu 400 uutta tartuntaa ja 2 kuolemaa.

30. heinäkuuta mennessä oli koronaviruksen takia Espanjassa joutunut koko vuoden aikana koronaviruksen takia 126 767 henkilöä sairaalaan.

Koronavirustapausten määrä asukasta kohden oli elokuussa suurempi kuin muualla Länsi-Euroopassa.

Toinen aalto nousi Espanjassa 20. elokuuta huolestuttavasti Kataloaniassa, Aragonissa ja Madridissakin. Vielä ei ollut puhetta yhteiskunnan täyskaranteenista.

Uuden aallon todetuissa tapauksissa ihmisten keski-ikä oli noin 37–39 vuotta, kun kevään aallossa se oli 62–63. Tämä näkyi kevättä pienempänä sairastuvuutena ja kuolleisuutena: 3 % joutui sairaalaan, 0,5 % teho-osastolle ja 0,3 % kuoli näissä heinä-elokuun aallon sairastuneista.

20. syyskuuta mennessä oli ollut 640 040 tapausta ja 30 495 kuolemaa. 142 915 oli joutunut sairaalaan, joista 12 980 teho-osastolle. 7 päivän sisään oli todettu 58 347 koronatapausta, joista 432 oli kuollut. Tautitapauksista 7 päivän sisään oli joutunut sairaalaan 2 485 ja teho-osastolle 185.

Koronaviruspandemia Espanjassa: Sininen yhtenäinen viiva: koronavirustapaukset yhteensä. Sininen pisteviiva: päivittäiset testatut koronatapaukset. Punainen yhtenäinen viiva: kuolemat. Punainen pisteviiva: päivittäiset todetut koronaviruskuolemat. Pystysuora asteikko on logaritminen.
Koronatilanne oli Espanjassa syyskuussa paikoin vakava. Tartuntojen määrä vaihteli huomattavasti alueittain, kaupungeittain ja kaupunginosittain. Pahalla korona-alueella Madridin Vallescasissa oli 19. syyskuuta yli 1 200 tartuntaa / 100 000 asukasta / viikko. Puolet tehdyistä koronatesteistä oli positiivisia. Monet ihmiset eivät halunneet suojautua, koska eivät uskoneet viruksen olevan vaarallinen.

Tilanne pääsi pahaksi, koska rajoitusten kanssa vitkasteltiin ja jäljitys oli riittämätöntä. Monet suhtautuivat välinpitämättömästi virukseen. Kovia rajoituksia alettiin 21. syyskuuta alkaen määrätä alueille, joilla oli yli 1 000 tartuntaa / 100 000 asukasta / viikko. Pahimmat Madridin korona-alueet olivat tiheästi asuttuja, köyhälistön alueita, joissa joukkoliikennettä käytettiin paljon ja etätyö oli monesti mahdotonta. Madridissa oli 19. syyskuuta 2020 eniten uusia tartuntoja Euroopassa. Sairaaloihin virtasi potilaita myös syksyn aallossa. Monet lääkärit pakenivat Madridista rauhallisemmille korona-alueille. Syyskuun alussa Puente de Vallecasin Infanta-sairaalassa Leonossa, 250-paikkaisessa sairaalassa oli koronapotilaita 152.

Tuomioistuin totesi lokakuussa Madridiin asetetut liikkumisrajoitukset laittomiksi. Espanjan hallitus vastasi julistamalla kaupunkiin 15 päivän poikkeustilan.

25. lokakuuta hallitus laajensi poikkeustilan koskemaan koko maata ja kielsi yli 6 hengen kokoontumiset.

Poikkeustilan oli määrä kestää ainakin kaksi viikkoa, mutta tilanteen mukaan jopa puoli vuotta.

Taloudelliset vaikutukset
-------------------------

Maan talouden ennustettiin toukokuussa 2020 romahtavan yhdeksän prosenttia kuluvan vuoden aikana.

Koronatartunnan jäljityssovellus
--------------------------------

Enpanjassa on käytössä mobiilisovellus Covid Radar koronatartunnan jäljitystä helpottamaan. Se on ladattavissa sekä Android että iPhone puhelimiin niiden sovelluskaupasta. Se on yhteensopiva usean eri EU-maan vastaavien sovellusten kanssa.

Lähteet
-------

1. 1 2  Mapa del coronavirus en España *rtve.es*. Viitattu 1.5.2021. (espanjaksi)
2. ↑  Koronavirus lukuina *yle.fi*. Viitattu 8.5.2021.
3. ↑  Spain - COVID-19 Overview - Johns Hopkins *Johns Hopkins Coronavirus Resource Center*. Viitattu 20.9.2020. (englanniksi)
4. ↑  Koronavirus vei Kari Jokelaisen teho-osastolle Espanjassa – Rajoitusten purkaminen kauhistuttaa pitkään maassa asunutta suomalaista *Yle Uutiset*. Viitattu 13.5.2020.
5. ↑  Koronavirustartunnat jälleen nopeassa kasvussa Espanjassa – Miksi Barcelonasta tuli uusien tartuntojen keskus? *Yle Uutiset*. Viitattu 21.8.2020.
6. 1 2  Espanjan pahimpia korona-alueita yhdistää köyhyys – Pian liikkumista rajoitetaan madridilaisessa lähiössä, jossa yli puolella testatuista on virus *Yle Uutiset*. Viitattu 20.9.2020.
7. ↑  Jyrki Palo: Naistenpäivä koitui kohtaloksi Espanjassa – tapahtui valtaisa viruskylvö *Tärkeimmät talousuutiset | Kauppalehti*. Viitattu 13.5.2020.
8. ↑  Palo, Jyrki: Korona riepottaa rajusti myös Espanjaa: alueita eristetään, kouluja kiinni, tehohoitoa uhkaa kapasiteettipula *Mediuutiset*. Viitattu 13.5.2020.
9. ↑  Lampela, Rosa: Espanjassa hätätila: hallitus otti yksityiset sairaalat hallintaansa *Tekniikkatalous*. Viitattu 13.5.2020.
10. ↑  Silfsten, Jere: Video näyttää lohduttoman tilanteen espanjalaissairaalassa: Käytävät täyttyivät koronasta kärsivistä *mtvuutiset.fi*.  27.3.2020. Viitattu 13.5.2020.
11. ↑  Espanja | Madridissa jäähalli muutettiin ruumishuoneeksi – koronaviruksen kriisipesäkkeessä asuvat suomalaiset kehottavat ottamaan tilanteen vakavasti myös Suomessa *Helsingin Sanomat*.  26.3.2020. Viitattu 13.5.2020.
12. ↑  Synkkä näky: Madridin messukeskus muuttui hätäsairaalaksi *www.iltalehti.fi*. Viitattu 13.5.2020.
13. ↑  Stephen Matthews: Britain records 14 more coronavirus deaths in the preliminary toll *Mail Online*.  30.7.2020. Viitattu 30.7.2020.
14. ↑  Espanja tiukentaa toimiaan: Vain välttämätön toiminta sallitaan kahden viikon ajan – madridilaissairaala kuvailee potilaiden määrää "täydeksi tsunamiksi" *mtvuutiset.fi*.  28.3.2020. Viitattu 13.5.2020.
15. ↑  Sairaalahoitoa tarvitsevien määrä vähentynyt selvästi *Espanja.com*.  16.4.2020. Viitattu 13.5.2020.
16. ↑  Näin Espanja purkaa koronarajoitteita *Espanja.com*.  29.4.2020. Viitattu 13.5.2020.
17. ↑  Coronavirus: Inside story of Spain's care home tragedy *BBC News*.  29.4.2020. Viitattu 24.9.2020. (englanniksi)
18. ↑  Spain Coronavirus: 288,797 Cases and 27,136 Deaths - Worldometer *www.worldometers.info*. Viitattu 9.6.2020. (englanniksi)*tarvitaan parempi lähde*
19. ↑  Vilja Vainio: Espanjan rajat avautuvat tänään *verkkouutiset.fi*.  21.6.2020. Viitattu 4.7.2020.
20. ↑  Coronavirus: Why Spain is seeing second wave *BBC News*.  20.8.2020. Viitattu 24.9.2020. (englanniksi)
21. ↑  Vilja Vainio: Kataloniassa 400 uutta tartuntaa – eristys taas käyttöön *verkkouutiset.fi*.  7.4.2020. Viitattu 4.7.2020.
22. ↑  Alyssa McMurtry: Spain sets post-lockdown record with 2,789 new cases *aa.com.tr*.  30.07.2020.  (englanniksi)
23. ↑  James Badcock: Why Spain is seeing second Covid wave *BBC News*.  21.8.2020. Viitattu 21.8.2020. (englanniksi)
24. ↑  Koronaviruspandemia ei hellitä Espanjassa *Espanja.com*.  20.8.2020. Viitattu 21.8.2020.
25. ↑  Espanjasta kantautuu huolestuttavia koronatietoja: "Asiat eivät mene nyt hyvin" *Ilta-Sanomat*.  22.8.2020. Viitattu 22.8.2020.
26. 1 2  RTVE.es: Mapa del coronavirus en España: 30.495 muertos y más de 640.000 contagiados *RTVE.es*.  19.9.2020. Viitattu 20.9.2020. (espanjaksi)
27. ↑  Koronatartunnoissa raju nousu: Madridiin julistetaan poikkeustila – IS seuraa *Ilta-Sanomat*.  18.9.2020. Viitattu 10.10.2020.
28. ↑  Spain PM declares national state of emergency over COVID-19 | CBC News *CBC*. Viitattu 25.10.2020. (englanniksi)
29. ↑  Espanja julisti hätätilan koronatilanteen vuoksi – IS seuraa *Ilta-Sanomat*.  18.9.2020. Viitattu 25.10.2020.
30. ↑  Päivittyvä seuranta | Espanjan pääministeri julisti maahan kansallisen hätätilan koronaviruskriisin vuoksi *Helsingin Sanomat*.  10.10.2020. Viitattu 25.10.2020.
31. ↑  Coronavirus: Spain declares state of emergency to impose curfews *euronews*.  25.10.2020. Viitattu 25.10.2020. (englanniksi)
32. ↑  Ennuste: Espanjan talous romahtaa tänä vuonna yli yhdeksän prosenttia *Yle Uutiset*. Viitattu 13.5.2020.
33. ↑  App RadarCOVID *radarcovid.gob.es*. Viitattu 14.1.2021. (espanjaksi)
34. ↑  Mobile contact tracing apps in EU Member States *European Commission - European Commission*. Viitattu 14.1.2021. (englanniksi)

Aiheesta muualla
----------------

* Kuvia tai muita tiedostoja aiheesta **Koronaviruspandemia Espanjassa** Wikimedia Commonsissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Koronaviruspandemia 2019– |
| --- |
|  |
| Virus | 
* SARS-CoV-2
* koronavirukset

 |
|  |
| Sairaus | 
* COVID-19
* COVID-19-näytteenotto
* rokote
* COVID-19 eläimillä
* COVID-19:n pitkäaikaiset ja pysyvät vaikutukset

 |
|  |
| Suomessa | 
* koronaviruspandemia Suomessa
* aikajana
* toimenpiteet
* strategia
* etäopetus

 |
|  |
| Muuta | 
* tapahtumahistoria
* *M/S Diamond Princess*
* Zhong Nanshan
* infodemia
* salaliittoteoriat
* raskauden aikana
* matkailijan koronatesti

 |
|  |
| Muissa maissa | 
* Alankomaat
* Argentiina
* Belgia
* Benin
* Brasilia
* Espanja
* Fidži
* Islanti
* Intia
* Iran
* Italia
* Itävalta
* Japani
* Kiina
* Kreikka
* Kolumbia
* Meksiko
* Norja
* Papua-Uusi-Guinea
* Peru
* Pohjois-Korea
* Puola
* Ranska
* Ruotsi
* Saksa
* Tanska
* Taiwan
* Tšekki
* Turkki
* Ukraina
* Valko-Venäjä
* Venäjä
* Viro
* Yhdistynyt kuningaskunta
* Yhdysvallat

 |

 |